Document ID: 32006R0960

KOMISIJOS REGLAMENTAS (EB) Nr. 960/2006
2006 m. birželio 28 d.
nustatantis kai kurių pieno ir pieno produktų sektoriaus produktų galimą kiekį antram 2006 m. pusmečiui pagal Bendrijos atidarytas kvotas, remiantis vien licencija
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo (1),
atsižvelgdama į 2001 m. gruodžio 14 d. Komisijos reglamentą (EB) Nr. 2535/2001, nustatantį Tarybos reglamento (EB) Nr. 1255/1999 taikymo taisykles dėl pieno bei pieno produktų importo tvarkos ir tarifinių kvotų atidarymo (2), ypač į jo 16 straipsnio 2 dalį,
kadangi:
Skirstant importo licencijas pirmam 2006 m. pusmečiui dėl kai kurių Reglamento (EB) Nr. 2535/2001 numatytų kvotų, paraiškose gauti licencijas tam tikrų produktų buvo prašoma mažesnių kiekių negu galimi. Todėl kiekvienai atitinkamai kvotai reikėtų nustatyti galimą kiekį laikotarpiui nuo 2006 m. liepos 1 d. iki gruodžio 31 d., atsižvelgiant į nepaskirtus kiekius, susidariusius pagal Komisijos reglamentą (EB) Nr. 160/2006 (3), nustatančius, kokia dalimi galima patenkinti importo licencijų paraiškas, pateiktas 2006 m. sausio mėn. dėl Reglamento (EB) Nr. 2535/2001 atidarytų kai kurių tarifinių kvotų,
PRIĖMĖ ŠĮ REGLAMENTĄ:
1 straipsnis
Laikotarpiui nuo 2006 m. liepos 1 d. iki gruodžio 31 d. per kai kurių Reglamento (EB) Nr. 2535/2001 numatytų kvotų antrąjį importo metų pusmetį galimi kiekiai yra nurodyti priede.
2 straipsnis
Šis reglamentas įsigalioja 2006 m. birželio 29 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. birželio 28 d.

Labels: 3
17
18